เยอะไป?! อิหร่านเตรียมตัดเลข 0 ออกจากธนบัตร 4 ตัว - FINNOMENA
รัฐสภาอิหร่านอนุมัติร่างกฎหมาย อนุญาตให้รัฐบาลตัดเลขศูนย์ 4 ตัวออกจากมูลค่าธนบัตรเงินเรียล หลังจากค่าเงินของประเทศร่วงดิ่ง จากผลพวงการคว่ำบาตรของสหรัฐ และเตรียมเปลี่ยนชื่อสกุลเงินของประเทศใหม่
7 พ.ค. 2563

รัฐสภาอิหร่านอนุมัติร่างกฎหมาย อนุญาตให้รัฐบาลตัดเลขศูนย์ 4 ตัวออกจากมูลค่าธนบัตรเงินเรียล หลังจากค่าเงินของประเทศร่วงดิ่ง จากผลพวงการคว่ำบาตรของสหรัฐ และเตรียมเปลี่ยนชื่อสกุลเงินของประเทศใหม่
โดยร่างกฎหมายที่จะให้รัฐบาลตัดเลข 0 ออกจากธนบัตรเงินเรียล 4 ตัว นั้นเพื่อแก้ปัญหาค่าเงินเรียลตกต่ำ และภายใต้ร่างกฎหมายฯ สกุลเงินแห่งชาติอิหร่าน จะเปลี่ยนชื่อจาก เรียล (Rial) เป็น โตมาน (Toman) ซึ่งเงิน 1 โตมานจะมีค่าเท่ากับ 10,000 เรียลเดิม
ทั้งนี้แนวคิดตัดเลข 0 ออก 4 ตัวออกจากธนบัตรอิหร่าน ถูกเสนอตั้งแต่ปี พ.ศ. 2551 แต่ได้รับแรงสนับสนุนในวงกว้างหลังจากปี 2561 เมื่อประธานาธิบดีโดนัลด์ ทรัมป์ ผู้นำสหรัฐ ตัดสินใจถอนสหรัฐออกจากข้อตกลงนิวเคลียร์ปี 2558 ระหว่างอิหร่านกับ 6 ชาติมหาอำนาจโลก และประกาศมาตรคว่ำบาตรอิหร่านครั้งใหม่ ส่งผลให้เงินเรียลอิหร่านอ่อนค่าลงกว่า 60 %
ข้อมูลจากเว็บไซต์อัตราแลกเปลี่ยนเงินตราระหว่างประเทศ เงินเรียลอิหร่านซื้อขายแลกเปลี่ยน ในอัตราประมาณ 156,000 เรียลต่อ 1 ดอลลาร์สหรัฐ โดยประมาณ
ที่มา : https://english.alaraby.co.uk/english/news/2020/5/4/iran-slashes-four-zeroes-off-currency
แท็ก:
แชร์บทความ: